ET
6.2.2023
Euroopa Liidu Teataja
C 45/19
— lisaks mõista ESMAlt hagejate kasuks välja hüvitis kahju eest, mis neile tekkis lepingu sõlmimata jätmise tõttu, lepingu täitmise kahe esimese aasta eest summas 3 500 000 eurot.
Lepingu edasisel pikendamisel, nagu selles sõnaselgelt kokku lepiti, paluvad hagejad välja mõista lisasumma, mis vastab iga-aastasele summale suurusega 1 750 000 eurot, millest tuleb maha arvata summad, mis vastavad nende konkreetsete lepingute võimalikule brutokasumimäärale, mida täidavad hagejad kui paremusjärjestuses teisel kohal olevad edukad pakkujad.
Kõigile summadele lisandub intress; — teise võimalusena, juhul kui Üldkohus otsustab, et hagejatel ei ole õigust ESMA õigusvastaste vaidlusaluste otsuste tõttu tekkinud kahju hüvitamisele täies ulatuses, paluvad hagejad mõista välja võimaluse kaotamise tõttu tekkinud kahju summas 400 000 eurot, millele lisandub intress; — mõista ESMAlt välja hagejate õigusabikulud ja muud käesoleva hagiavaldusega seotud kulud, isegi kui hagiavaldus jäetakse rahuldamata.
Väited ja peamised argumendid Hagi põhjenduseks esitab hageja kaks väidet. 1.
Esimene väide, et rikutud on finantsmäärust (1) ja hanke alusdokumente: Paremusjärjestuses esimese eduka pakkuja pakutav hind on ebaharilikult madal/spetsiifiline, kuna töötajate profiilid on tasustatud Saksamaal ja Kreekas alla seadusest tuleneva miinimumpalga.
Samadel põhjustel väidavad hagejad, et rikutud on hanke alusdokumente ning läbipaistvuse ja hea halduse põhimõtet. 2.
Teine väide, et rikutud on põhjendamiskohustust, õigust tõhusale õiguskaitsevahendile ja olulisi menetlusnorme. — Teise tühistamisväite esimene osa: põhjendamiskohustuse rikkumine, ebapiisav põhjendamine; — Teise tühistamisväite teine osa: õiguse tõhusale õiguskaitsevahendile rikkumine ja oluliste menetlusnormide rikkumine.
(1)
Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1).
7. detsembril 2022 esitatud hagi – Sboarina versus parlament (Kohtuasi T-761/22) (2023/C 45/28) Kohtumenetluse keel: itaalia Pooled Hageja: Gabriele Sboarina (Verona, Itaalia) (esindaja: advokaat M. Paniz) Kostja: Euroopa Parlament
Nõuded Hageja palub Üldkohtul: — tühistada Euroopa Parlamendi endise itaallasest liikme vanaduspensioniõiguste kindlaksmääramise muutmise otsus, mis on teatavaks tehtud Euroopa Parlamendi finantsküsimuste peadirektoraadi 21. septembri 2022. aasta kirjaga ja kätte saadud 5. oktoobril ning mille ese on vanaduspensioniõiguste ümberarvutus tulenevalt saadikutekoja juhatuse 3. märtsi 2022. aasta otsusest nr 150, mis on hagejale teatavaks tehtud, ning igal juhul tühistada Euroopa Parlamendi poolt hagejale makstava eluaegse pensioni uus määramine ja ümberarvutus ning kõik muud nimetatud otsusele eelnevad või sellest tulenevad aktid;